ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας έκτασης συνολικού
εμβαδού 1586,86  τμ. στη θέση «Κερασιά» του
Δημόσιου Δάσους Άγρα, του Δήμου Έδεσσας, της
ΠΕ Πέλλας.
Εν μέρει ανάκληση: α) της υπ’ αρ. 5834/17-9-1977
αναδασωτέας
απόφασης
Νομού
Μεσσηνίας
(Δ’ 146/1979) από έκταση 8.899,15 τ.μ., λόγω πλάνης
περί τα πραγματικά περιστατικά και β) της υπ’ αρ.
1735/11-11-1981 αναδασωτέας απόφασης Νομού
Μεσσηνίας (Δ’  82/1982) από έκταση 746,62  τ.μ.
[που εμπεριέχεται στην έκταση των 8.899,15 τ.μ.],
λόγω μη υπαγωγής αυτής στις διατάξεις και τους
περιορισμούς της δασικής νομοθεσίας, στη θέση
«Λαγγοφιάνικα ή Ράχη», Τοπικής Κοινότητας Χριστιανουπόλεως, Δημοτικής Ενότητας Φιλιατρών,
του Δήμου Τριφυλίας, Νομού Μεσσηνίας».
ΑΠΟΦΑΣΕΙΣ
Αριθμ. 31995
(1)
Κήρυξη ως αναδασωτέας έκτασης συνολικού
εμβαδού 1586,86 τμ. στη θέση «Κερασιά» του
Δημόσιου Δάσους Άγρα, του Δήμου Έδεσσας,
της ΠΕ Πέλλας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1) Την παρ. 3 του άρθρου 117 του Συντάγματος.
2) Τον ν. 998/1979 «Περί προστασίας δασών και δασικών εν γένει εκτάσεων» (Α’ 289) και ειδικότερα:
- Τις παρ. 1 και 3 του άρθρου 41,
- την παρ. 1 του άρθρου 38, όπως τροποποιήθηκε με
την παρ. 1 του άρθρου 35 του ν. 4280/2014,
- την παρ. 3 του άρθρου 70, όπως προστέθηκε με το
άρθρο 12, του ν. 2040/1992 και αντικαταστάθηκε με την
παρ. 15 του άρθρου 1 του ν. 3208/2003.
3) Τις διαταγές του Υπουργείου Γεωργίας: α) 160417/
1180/80, β) 182447/3049/80 γ) 154659/ 24-5-1982.
4) Το άρθρο 2 του ν. 4824/2021 (Α’ 156) με το οποίο
κυρώθηκε η από 13-8-2021 Πράξη Νομοθετικού Περιεχομένου (Α’ 143) «Έκτακτα μέτρα για την αποτελεσματική
προστασία και την ταχεία αποκατάσταση του φυσικού
περιβάλλοντος, την άμεση στήριξη των πληγέντων από
τις πυρκαγιές Ιουλίου/Αυγούστου 2021 και συναφείς
διατάξεις».
5) Την παρ. 2 του άρθρου 26 του ν. 4061/2012 «Διαχείριση και προστασία ακινήτων του Υπουργείου Αγροτικής
Ανάπτυξης και Τροφίμων - Λοιπές ρυθμίσεις, μεταβατικές και καταργούμενες διατάξεις» (Α’ 66).
6) Τον ν. 3852/2010 «Νέα αρχιτεκτονική της Αυτοδιοίκησης και Αποκεντρωμένης Διοίκησης - Πρόγραμμα
Καλλικράτης» (Α’  87).
7) Τα άρθρα 28 και 28 α του ν. 4325/2015 «Εκδημοκρατισμός της Διοίκησης Καταπολέμηση της Γραφειοκρατίας
και Ηλεκτρονική Διακυβέρνηση. Αποκατάσταση αδικιών
και άλλες διατάξεις» (Α’ 47).
8) Το π.δ. 70/2015 «Ανασύσταση των Υπουργείων Πολιτισμού καιΑθλητισμού, Υποδομών, Μεταφορών και Δι-
κτύων, Αγροτικής Ανάπτυξης και Τροφίμων. Ανασύσταση
του Υπουργείου Ναυτιλίας και Αιγαίου και μετονομασία
του σε Υπουργείο Ναυτιλίας και Νησιωτικής Πολιτικής.
Μετονομασία του Υπουργείου Πολιτισμού, Παιδείας και
Θρησκευμάτων σε Υπουργείο Παιδείας, Έρευνας και
Θρησκευμάτων, του Υπουργείου Οικονομίας, Υποδομών, Ναυτιλίας και Τουρισμού σε Υπουργείο Οικονομίας,
Ανάπτυξης και Τουρισμού και του Υπουργείου Παραγωγικής Ανασυγκρότησης, Περιβάλλοντος και Ενέργειας
σε Υπουργείο Περιβάλλοντος και Ενέργειας. Μεταφορά
Γενικής Γραμματείας Βιομηχανίας στο Υπουργείο Οικονομίας, Ανάπτυξης και Τουρισμού» (Α’ 114).
9) Τον ν. 4368/2016 «Μέτρα για την επιτάχυνση του
κυβερνητικού έργου και άλλες διατάξεις» (Α’ 21).
10) Το π.δ. 81/2019 «Σύσταση, Συγχώνευση, μετονομασία και κατάργηση υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α’ 119).
11) Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024)- Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’ 184)
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
20 Φεβρουαρίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 63
21.02.2025 18:30:33
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 63/20.02.2025
(Κεφάλαιο ΙΑ Ψηφιακή Διαφάνεια- Πρόγραμμα Διαύγεια,
άρθρα 75-83) και τον ν. 3861/2010 (Α’ 112).
12) Την υπό στοιχεία ΥΠΕΝ/ΔΔΥ/74135/6765/
30-7-2020 απόφαση του Υπηρεσιακού Γραμματέα
του Υ.ΠΕ.Ν. «Ορισμός Αναπληρωτή Προϊσταμένου
Γενικής Δ/νσης Δασών και Δασικού Περιβάλλοντος»
ΑΔΑ: 6ΡΛ34653Π8-028)
13) Το π.δ. 2/04-01-2021 «Διορισμός Υπουργών, Αναπληρωτών Υπουργών και Υφυπουργών» (Α’ 2).
14) Το π.δ. 29/2022 «Τροποποίηση του π.δ. 132/2017
“Οργανισμός Υπουργείου Περιβάλλοντος και Ενέργειας
(Υ.Π.ΕΝ.)” (Α’ 160)» (Α’ 77).
15) Τα άρθρα 47 έως και 55 του ν. 4915/2022 «Διατάξεις για την ολοκλήρωση της μεταφοράς των Δασικών
Υπηρεσιών στο Υπουργείο Περιβάλλοντος» (Α’ 63).
16) Το άρθρο 1 του π.δ. 6/2022 (Α’ 17).
17) Την υπό στοιχεία ΥΠΕΝ/ΥΠΡΓ/11835/1139/
8-2-2022 απόφαση του Πρωθυπουργού «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας (Υ.Ο.Δ.Δ. 76)
18) Την υπό στοιχεία ΥΠΕΝ/ΔΔY/48478/3594/
16-5-2022 (Β’ 2415) κοινή υπουργική απόφαση περί καθορισμού των διοικητικών λεπτομερειών μεταφοράς των
δασικών υπηρεσιών, του αντίστοιχου προσωπικού και
λοιπών θεμάτων της παρ. 5 του άρθρου τρίτου της από
13.8.2021 Πράξης Νομοθετικού Περιεχομένου (Α’ 143), η
οποία κυρώθηκε με το άρθρο 2 του ν. 4824/2021 (Α’ 156).
19) Την υπό στοιχεία ΥΠΕΝ/ΔΔΥ/50878/3749/
20-5-2022 «Εγκύκλιες οδηγίες για την λειτουργία των
Περιφερειακών Δασικών Υπηρεσιών, χρήση λογοτύπου»
εγκύκλιο διαταγή του Υ.ΠΕ.Ν. (ΑΔΑ: ΓΒΩ4653Π8-ΩΧ6).
20) Την υπό στοιχεία ΥΠΕΝ/ΔΔΥ/70401/5167/
06-07-2022 υπουργική απόφαση «Τοποθέτηση Προϊσταμένων σε θέσεις ευθύνης επιπέδου Γενικής Διεύθυν-
σης στις Επιθεωρήσεις Εφαρμογής Δασικής Πολιτικής
του Υπουργείου Περιβάλλοντος και Ενέργειας» (ΑΔΑ:
Ω8ΔΡ4653Π8-7ΨΡ)
21) Την υπό στοιχεία ΥΠΕΝ/ΔΝΕΠ/83988/2740/
26-08-2022 απόφαση «Εξουσιοδότηση υπογραφής “με
εντολή Υπουργού” του Υπουργού Περιβάλλοντος και
Ενέργειας και “Με εντολή Γενικού Γραμματέα Δασών”
του Γενικού Γραμματέα Δασών του Υπουργείου Περιβάλλοντος και Ενέργειας, κατά λόγο αρμοδιότητας στον
Προϊστάμενο της Γενικής Διεύθυνσης Δασών και Δασικού Περιβάλλοντος της Γενικής Γραμματείας Δασών του
Υ.Π.ΕΝ, στους Προϊσταμένους των Επιθεωρήσεων Εφαρμογής Δασικής Πολιτικής και στους Προϊσταμένους των
Διευθύνσεων, Δασαρχείων και Τμημάτων που υπάγονται
σε αυτές» (Β’ 4528).
22) Την υπ’ αρ. 643354/30-12-2024 πρόταση του Δασαρχείου Έδεσσας περί κήρυξης αναδασωτέας της ανα-
φερόμενης στο θέμα έκτασης.
23) Το γεγονός ότι από την παρούσα απόφαση δεν προκύπτει δαπάνη εις βάρος του Δημοσίου, αποφασίζουμε:
Κηρύσσουμε αναδασωτέα, με σκοπό την αποκατάσταση της δασικής βλάστησης που αποτελούνταν από
λοιπά πλατύφυλλα με φυσική αναδάσωση, το δάσος, συνολικού εμβαδού 1.586,86τμ, το οποίο στις 23-12-2024
διαπιστώθηκε ότι εκχερσώθηκε παράνομα. Η έκταση
βρίσκεται στη θέση «Κερασιά», του δημοσίου δάσους
Άγρα, του Δήμου Έδεσσας, της ΠΕ Πέλλας και απεικονίζεται στο συνημμένο τοπογραφικό κλίμακας 1:1500 ενώ
η θέση τους είναι σημειωμένη σε απόσπασμα φύλλου
χάρτη ΓΥΣ ‘Έδεσσα’ κλιμ.1:50.000, το οποίο συνοδεύει
την απόφαση.
Η έκταση προσδιορίζεται από τα σημεία 1,2,3,…..9,10,1
και συνορεύει:
Βόρεια: Με δασική
Νότια: με δασική έκταση
Ανατολικά: με δασική έκταση
Δυτικά: με δασική έκταση
και οι συντεταγμένες των οποίων δίδονται στον συνημμένο πίνακα.
Κατά της παρούσας απόφασης επιτρέπεται υποβολή
αίτησης ακύρωσης στο Τριμελές Εφετείο Θεσσαλονίκης
(άρθρο 47 του ν. 3900/2010, Α’ 213/2010),εντός προθεσμίας εξήντα (60) ημερών, αρχόμενη από την επόμενη
της δημοσίευσής της (άρθρο 46 του π.δ. 18/1989).
Επίσης κατά της παρούσας απόφασης επιτρέπεται
υποβολή αίτησης ανάκλησης ή τροποποίησης προς τον
Προϊστάμενο Επιθεώρησης Εφαρμογής Δασικής Πολιτικής Μακεδονίας Θράκης, από οποιονδήποτε έχει έννο-
μο συμφέρον, σύμφωνα με τις διατάξεις της παρ. 3 του
άρθρου 35 του ν. 4280/2014, της παρ. 4 του άρθρου 44
του ν. 998/1979.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 63/20.02.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 63/20.02.2025
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 27 Ιανουαρίου 2025
Με εντολή Γενικού Γραμματέα Δασών
Ο Προϊστάμενος Επιθεώρησης Εφαρμογής
Δασικής Πολιτικής Μακεδονίας - Θράκης
ΝΙΚΗΤΑΣ ΦΡΑΓΚΙΣΚΑΚΗΣ
Ι
Αριθμ. 51572
(2)
Εν μέρει ανάκληση: α) της υπ’ αρ. 5834/17-9-1977
αναδασωτέας απόφασης Νομού Μεσσηνίας
(Δ’ 146/1979) από έκταση 8.899,15 τ.μ., λόγω πλάνης περί τα πραγματικά περιστατικά και β) της
υπ’ αρ. 1735/11-11-1981 αναδασωτέας απόφασης Νομού Μεσσηνίας (Δ’ 82/1982) από έκταση
746,62 τ.μ. [που εμπεριέχεται στην έκταση των
8.899,15 τ.μ.], λόγω μη υπαγωγής αυτής στις
διατάξεις και τους περιορισμούς της δασικής
νομοθεσίας, στη θέση «Λαγγοφιάνικα ή Ράχη»,
Τοπικής Κοινότητας Χριστιανουπόλεως, Δημοτικής Ενότητας Φιλιατρών, του Δήμου Τριφυλίας,
Νομού Μεσσηνίας».
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου 117 του Συντάγματος.
2. Του άρθρου 90 του Κώδικα νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133).
3. Την παρ. 3 του άρθρου 44 του ν. 998/1979 (Α’ 289),
όπως αυτές αντικαταστάθηκαν με την παρ. 2 του άρθρου 35 του ν. 4280/2014.
4. Την παρ. 4 του άρθρου 44 του ν. 998/1979, όπως έχει
προστεθεί με το άρθρο 36 του ν. 3698/2008 και αντικαταστάθηκε με την παρ. 3 του άρθρου 35 του ν. 4280/2014
«Περιβαλλοντική αναβάθμιση και ιδιωτική πολεοδόμηση - Βιώσιμη ανάπτυξη οικισμών Ρυθμίσεις δασικής
νομοθεσίας και άλλες διατάξεις».
5. Τον ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο «Πρόγραμμα Διαύγεια» και άλλες διατάξεις
(Α’ 112).
6. Την από 13-8-2021 Π.Ν.Π. «Έκτακτα μέτρα για την
αποτελεσματική προστασία και την ταχεία αποκατάσταση του φυσικού περιβάλλοντος, την άμεση στήριξη των
πληγέντων από τις πυρκαγιές του Ιουλίου/Αυγούστου
2021 και συναφείς διατάξεις» (Α’ 143), η οποία κυρώθηκε
με το άρθρο 2 του ν. 4824/2021 (Α’ 156).
7. Τον ν. 4824/2021 «Κύρωση: α) Της από 5.8.2021
Πράξης Νομοθετικού Περιεχομένου “Έκτακτα μέτρα για
την αντιμετώπιση του κινδύνου πυρκαγιών” (Α’ 138) και
β) της από 13.8.2021 Πράξης Νομοθετικού Περιεχομένου
“Έκτακτα μέτρα για την αποτελεσματική προστασία και
την ταχεία αποκατάσταση του φυσικού περιβάλλοντος,
την άμεση στήριξη των πληγέντων από τις πυρκαγιές
του Ιουλίου/Αυγούστου 2021 και συναφείς διατάξεις”
(Α’ 143) και άλλες διατάξεις» (Α’ 156), άρθρο 3 «Κάθετη
οργάνωση και υπαγωγή των Δασικών Υπηρεσιών στο
Υπουργείο Περιβάλλοντος και Ενέργειας».
8. Το Β’ Μέρος «Διατάξεις για την ολοκλήρωσης της
μεταφοράς των δασικών υπηρεσιών στο Υπουργείο
Περιβάλλοντος και Ενέργειας» του ν. 4915/2022 (Α’ 63).
9. Την υπό στοιχεία ΥΠΕΝ/ΔΔΥ/48478/3594/16-5-2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρεσιών,
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης
νομοθετικού Περιεχομένου (Α’ 143) η οποία κυρώθηκε
με το άρθρο 2 του ν. 4824/2021 (Α’ 156)» (Β’ 2415).
10. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ) (Α’ 160), όπως τροπο-
ποιήθηκε και ισχύει με το π.δ. 29/2022 (Α’ 77).
11. Το άρθρο 1 του π.δ. 6/2022 «Σύσταση και μετονομασία Γενικών Γραμματειών, σύσταση Ειδικής Γραμμα-
τείας, μεταφορά υπηρεσιών και αρμοδιοτήτων» (Α’ 17)
με το οποίο συστάθηκε Γενική Γραμματεία Δασών.
12. Τα άρθρα 47 έως 55 του ν. 4915/2022 «Εθνικό Στρατηγικό Σχέδιο Καταπολέμησης της Διαφθοράς, διατάξεις
για θέματα ανθρώπινου δυναμικού και Οργανισμών Τοπικής Αυτοδιοίκησης, νομοθετικό πλαίσιο εκπαίδευσης
των σπουδαστών/σπουδαστριών της Εθνικής Σχολής
Δημόσιας Διοίκησης και Αυτοδιοίκησης για την ένταξη
στον κλάδο Π.Ε. Επιτελικών Στελεχών, διατάξεις για την
ολοκλήρωση της μεταφοράς των δασικών υπηρεσιών
στο Υπουργείο Περιβάλλοντος και Ενέργειας, διατάξεις
για την εφαρμογή του Εθνικού Σχεδίου Ανάκαμψης και
Ανθεκτικότητας “Ελλάδα 2.0”, Εθνική Σύνταξη Ομογενών
και άλλες επείγουσες διατάξεις» (Α’ 63).
13. Την υπ’ αρ. 160635/10-9-2021διαπιστωτική πράξη Συντονιστή Α.Δ.Π.ΔΕ. και Ι. «Μεταφορά προσωπικού
των Δασικών Υπηρεσιών της Αποκεντρωμένης Διοίκησης Πελοποννήσου, Δυτικής Ελλάδας και Ιονίου στο
Υπουργείο Περιβάλλοντος και Ενέργειας» (Β’ 4493), (ΑΔΑ:
ΨΡΔΟΟΡ1Φ-Ω9Υ).
14. Την υπό στοιχεία ΥΠΕΝ/ΔΔΥ/50878/3749/
20-5-2022 εγκύκλιο διαταγή του Υ.ΠΕ.Ν. «Εγκύκλιες οδηγίες για τη λειτουργία των Περιφερειακών Δασικών Υπη-
ρεσιών, χρήση λογοτύπου» (ΑΔΑ: ΨΓΒΩ4653Π8-ΩΧ6).
15. Την υπό στοιχεία ΥΠΕΝ/ΥΠΡΓ/79859/5910/
25-07-2023 κοινή απόφαση του Πρωθυπουργού και
του Υπουργού Περιβάλλοντος και Ενέργειας «Διορισμός
Γενικού Γραμματέα Δασών του ΥΠΕΝ» (Υ.Ο.Δ.Δ. 745).
16. Την υπό στοιχεία ΥΠΕΝ/ΔΔΥ/62511/4542/
17-06-2022 (Β’ 3145) διαπιστωτική πράξη κατάταξης
και τοποθέτησης του προσωπικού των Περιφερειακών
Δασικών Υπηρεσιών του Υπουργείου Περιβάλλοντος
και Ενέργειας.
17. Την υπό στοιχεία ΥΠΕΝ/ΔΝΕΠ/83988/2740/
25-8-2022 υπουργική απόφαση «Εξουσιοδότηση με
δικαίωμα υπογραφής […] του Γ.Γ. Δασών του Υπ.Π.ΕΝ.,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 63/20.02.2025
κατά λόγο αρμοδιότητας […] στους Προϊσταμένους των
Επιθεωρήσεων Εφαρμογής Δασικής Πολιτικής» (Β’ 4528).
18. Τον ν. 3208/2003 (Α’ 303).
19. Τις διαταγές του Υπουργείου Γεωργίας υπ’ αρ.:
α) 160417/1180/8-7-1980, β) 182447/3049/24-9-1980,
γ)  168692/3318/5-10-1981, δ)  85144/1468/9-9-1992
ε)60284/365/26-1-1994, στ) οικ. 105204/2793/31-7-2002,
ζ) την υπ’ αρ. 158/1978 γνωμοδότηση του Νομικού Συμβουλίου του Κράτους.
20. Την υπ’ αρ. 117080/6353/13-11-2014 εγκύκλιο διαταγή της Γενικής Διεύθυνσης Ανάπτυξης και Προστασίας
Δασών και Αγροπεριβάλλοντος του Υ.Π.Ε.Κ.Α. «Περί της
διαδικασίας άρσης ή ανάκλησης αποφάσεων αναδάσωσης».
21. Την υπ’ αρ. 124581/2774/26.5.2015 διαταγή του
Υ.Π.Α.Π.ΕΝ. «Περί της διαδικασίας άρσης ή ανάκλησης
αποφάσεων αναδάσωσης - Διευκρινήσεις».
22. Το υπ’ αρ. 153373/441/22-2-2017 έγγραφο Υπ.Π.ΕΝ.
(ΑΔΑ:61ΤΗ4653Π8-Ω7Θ) «Περιοχές κηρυγμένων αναδασωτέων εκτάσεων στους αναρτημένους δασικούς
χάρτες».
23. Την υπ’ αρ. 95099/5160/12-10-2021 εγκύκλιο διαταγή του Υπ.Π.ΕΝ. «Περί ανάκλησης αποφάσεων αναδα-
σωτέων, εκτάσεων μη υπαγομένων στις προστατευτικές
διατάξεις της δασικής νομοθεσίας, λόγω συμπερίληψής
τους στους δασικούς χάρτες ως τμήματα ευρύτερης αναδασωτέας».
24. Την από 15-1-2020 αίτηση της Αναστασίας Δημοπούλου κατοίκου Η.Π.Α. για την άρση απόφασης ανα-
δάσωσης από έκταση στη θέση «Λαγγοφιάνικα ή Ράχη»,
Τοπικής Κοινότητας Χριστιανούπολης, Δημοτικής Ενότητας Φιλιατρών, του Δήμου Τριφυλίας.
25. Την υπ’ αρ. 1735/11-11-1981 απόφαση του Νομάρχη Μεσσηνίας με την οποία κηρύχθηκε αναδασωτέα
έκταση 27.500,00 στρεμμάτων στις θέσεις «Χελωνόραχη,
Αγγινάρα,…,Κοιν. Χριστιάνων, Αγία Βαρβάρα, Κερασούλα,…,Κοιν. Μάλης, Καλαμάκι, Αμπέλια,…, Κοιν. Πλάτης,
Προφ. Ηλίας, Άγιος Χριστόφορος,…, Δήμου Φιλιατρών,
Ευαγγελίστρια, Αλωνάκι,…, Κοιν. Βάλτας, Νομού Μεσσηνίας» (Δ’ 82/1982).
26. Το γεγονός ότι στο σώμα της απόφασης αναδάσωσης αναφέρεται ότι: «Εξαιρούνται της αναδασώσεως
οι εντός των ως άνω ορίων περιλαμβανόμενες καθαρά
γεωργικές εκτάσεις».
27. Την υπ’ αρ. 5834/17-9-1977 απόφαση του Νομάρχη Μεσσηνίας με την οποία κηρύχθηκε αναδασωτέα
έκταση 1.500,00 στρεμμάτων στη θέση «Ξίφτερα» στην
περιοχή της Κοινότητας (νυν Τοπικής Κοινότητας) Χριστιανούπολης, Επαρχίας Τριφυλίας, Νομού Μεσσηνίας
(Δ’ 146/1979).
28. Την υπό στοιχεία ΔΥ/29-6-2022 (υπ’ αρ. 106684/
4-7-2022)
αναφορά
της
δασοπόνου
Ευγενίας
Αλεξανδροπούλου η οποία προτείνει την άρση της
αναδάσωσης από έκταση 8.899,15 τ.μ., [συμπεριλαμβανόμενης της αιτουμένης έκτασης], αφού δεν ισχύει
Πρωτόκολλο Διοικητικής Αποβολής, ούτε προέρχεται
από παραχώρηση, ενώ σήμερα είναι ελαιώνες.
29. Το γεγονός ότι η έκταση των 8.899,15 τ.μ. βρίσκεται
εντός ευρύτερης, που κηρύχθηκε αναδασωτέα με την
υπ’ αρ. 5834/17-9-1977 απόφαση του Νομάρχη Μεσσηνίας (Δ’ 146/1979), ενώ τμήματα της ανωτέρω έκτασης
συνολικού εμβαδού 746,62 τ.μ., που εμπεριέχονται στην
ανωτέρω έκταση, έχουν κηρυχθεί ως αναδασωτέα και με
την υπ’ αρ. 1735/11-11-1981 απόφαση Νομάρχη Μεσσηνίας (Δ’ 82/1982).
30. Την υπό στοιχεία ΔΥ/8-12-2023 (υπ’ αρ. 703410/
8-12-2023) έκθεση φωτοερμηνείας της δασολόγου του
Δασαρχείου Κυπαρισσίας, Ιωάννας Αβδίκου, στην οποία
αναφέρει ότι η ανωτέρω έκταση των 8.899,15 τ.μ., κατά
τα έτη 1945, 1972, 1997 και 2008 εμφανίζεται ως γεωργικά καλλιεργούμενη έκταση (ασκεπής αγρός), ενώ το έτος
2015 εμφανίζεται ως γεωργικά καλλιεργούμενη έκταση
(ελαιώνας), μέχρι και σήμερα.
31. Το γεγονός ότι η εν λόγω έκταση των 8.899,15 τ.μ.,
στον κυρωμένο δασικό χάρτη Ν. Μεσσηνίας [υπ’ αρ.
381816/27-10-2022 απόφαση του Γενικού Γραμματέα
Δασών (ΑΔΑ: 97ΓΕ4653Π8-26Π)] φέρει τα χαρακτηριστικά φυτοκάλυψης «Α.Α./Α.Ν.» και ως εκ τούτου δεν
έχει κυρωθεί.
32. Την υπ’ αρ. 630259/18-12-2024 θετική εισήγηση
του Δασαρχείου Κυπαρισσίας.
33. Την σύμφωνη γνώμη της Διεύθυνσης Δασών Μεσσηνίας, αποφασίζουμε:
Ανακαλούμε μερικώς σύμφωνα με τις διατάξεις της
παρ. 4 του άρθρου 44 του ν. 998/1979, όπως έχει προστεθεί με το άρθρο 36 του ν. 3698/2008 και αντικατα-
στάθηκε με το άρθρο 35 παρ. 3 του ν. 4280/2014: α) Την
υπ’ αρ.  5834/17-9-1977 αναδασωτέα απόφαση του
Νομάρχη Μεσσηνίας (Δ’ 146/1979), ως προς την έκταση εμβαδού 8.899,15 τ.μ. (οκτώ χιλιάδων οκτακοσίων
ενενήντα εννέα τετραγωνικών μέτρων και δεκαπέντε
εκατοστών τετραγωνικού μέτρου), λόγω πλάνης «περί
τα πραγματικά περιστατικά», και β) την υπ’ αρ. 1735/1111-1981 (Δ’ 82/1982) απόφαση του Νομάρχη Μεσσηνίας
ως προς την έκταση εμβαδού 746,62 τ.μ. (επτακοσίων
σαράντα έξι τετραγωνικών μέτρων και εξήντα δύο εκατοστών τετραγωνικού μέτρου), επειδή η εν λόγω έκταση
[των 746,62 τ.μ.], είχε ανέκαθεν αγροτική μορφή πριν
και μετά την εκδήλωση της πυρκαγιάς το έτος 1981 και
ως εκ τούτου δε υπάγεται στις διατάξεις και τους περιορισμούς της δασικής νομοθεσίας και εντάσσεται στις
εξαιρέσιμες εκτάσεις.
Η ανωτέρω έκταση βρίσκεται στη θέση «Λαγγοφιάνικα ή Ράχη», Τοπικής Κοινότητας Χριστιανούπολης,
Δημοτικής Ενότητας Φιλιατρών, του Δήμου Τριφυλίας, Νομού Μεσσηνίας. Συνολικά περιγράφεται από το
τμήμα 1 [με στοιχεία 1,2,3,…44,45,1], το τμήμα 2 [με
σημεία 46,47,…,55,46] και από το τμήμα 3 [με στοιχεία
56,57,…,85,56] και απεικονίζεται στο από 23-6-2022 τοπογραφικό διάγραμμα με κλίμακα 1:2.000 που συνέτα-
ξε η Δασοπόνος του Δασαρχείου Κυπαρισσίας Ευγενία
Αλεξανδροπούλου [και επικαιροποιήθηκε-θεωρήθηκε
την 18-12-2024 από το Δασάρχη Κυπαρισσίας] και το
οποίο συνοδεύει την απόφαση.
Κατά τμήμα έχει όρια:
ΤΜΗΜΑ 1:
Ανατολικά: Αναδασωτέα δημόσια δασική έκταση.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 63/20.02.2025
Δυτικά: Αναδασωτέα δημόσια δασική έκταση.
Βόρεια: Αναδασωτέα δημόσια δασική έκταση.
Νότια: Αναδασωτέα δημόσια δασική έκταση.
ΤΜΗΜΑ 2:
Ανατολικά:Αναδασωτέα δημόσια δασική έκταση.
Δυτικά: Αναδασωτέα δημόσια δασική έκταση.
Βόρεια: Αναδασωτέα δημόσια δασική έκταση.
Νότια: Αναδασωτέα δημόσια δασική έκταση.
ΤΜΗΜΑ 3:
Ανατολικά:Αναδασωτέα δημόσια δασική έκταση.
Δυτικά: Αναδασωτέα δημόσια δασική έκταση.
Βόρεια: Αναδασωτέα δημόσια δασική έκταση.
Νότια: Αναδασωτέα δημόσια δασική έκταση.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη εις βάρος του
κρατικού προϋπολογισμού σύμφωνα με το άρθρο 90
του Κώδικα νομοθεσίας για την Κυβέρνηση και τα κυβερνητικά όργανα» (π.δ. 63/2005, Α’ 98), σε συνδυασμό
με την περ. 22 του άρθρου 119 του ν. 4622/2019 (Α’ 133).
Για την υπόλοιπη έκταση παραμένουν σε ισχύ οι
υπ’ αρ. 5834/17-9-1977 και 1734/11-11-1981 αποφάσεις
αναδάσωσης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 63/20.02.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 63/20.02.2025
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 5 Φεβρουαρίου 2025
Με εντολή Γενικού Γραμματέα Δασών
Ο Προϊστάμενος Επιθεώρησης
Εφαρμογής Δασικής Πολιτικής
ΝΙΚΗΤΑΣ ΜΑΖΗΣ

[Source: 20250400063.pdf | Tokens: 17629]